海嘅深度不一－近陸地（地球表面冇俾水覆蓋嘅地方）嘅海好多時都好淺水，得嗰幾米深，但離陸地遠啲嘅海就可以深得好交關，例如位於太平洋西部嘅馬裏亞納海溝（Mariana Trench）噉，馬裏亞納海溝某啲地方據探測有成超過 10 公里咁深－相比之下，廣州周大福金融中心大約係 530 米咁高，即係話兩棟周大福金融中心疊埋一齊就大約係 1 公里多少少，而馬裏亞納海溝嘅最高深度係呢個數值嘅大約 10 倍左右。